
OBOR DIAMAAH.
(panoetoep).
Ongkos-ongkos.
Sagala ongkos2 oemoem, nja eta ong¬
kos noe keur sarerea, kajaning ongkos
parahoe, ongkos onta, ongkos taxi, beja2,
djeung sabangsana, ditetepkeun koe pa¬
marentah Hedjaz, sarta lamoen dileuwi¬
han (ditipoekeun), djamaah koedoe be¬
bedja ka kantor poelisi Hedjaz, anoe
disadiakeun di pirang2 tempat, Lamoen
teu wani, sapedah teu bisa basana, da¬
tang bae ka kantor Gongsol karadjaan
Walanda, da di dieu mah aja pagawe
(ambtenaar) bangsa Indonesia.
Dimana samemeh indit aja noe nga¬
woedjoek, jen manehna sanggoep sagala
meunang moerah, noeroetkeun katetepan
noe di loehoer mah, eta teh ngan pang¬
bibita bae, da taja petana hasil.
Alhasil, sagala roepa anoe karanapan
di tanah Soetji, sarta karasa ka-teu-adi¬
lanana, gantjang indit bae ka ahli noe¬
poerah nerapkeun kaadilan.
Lamoen seug oenggal djamaah milam¬
pah kitoe sarerea, lain bae ngan njiar
kaamanan dirina pribadi, tapi ngaman¬
keun sarerea dina perdjalanan Alloh, dj.
ngadjoengdjoeng bangsa. Sabab koe wa¬
nina kitoe teh, bangsa asing moal wara¬
nieun ngagampang deui.
Bebekelan.


EMOETKEUNEUN!


Koe soson-sosonna sadaja ahli-ahli Al-Moe'min dina ngalakonan amal¬
ma'roef, sakoemaha noe kaoengel dina „Amal ma'roef" tea, adres-adres
kanggo proefnummer, anoe katampi koe djoeroe moedi doegi ka parantos pa¬
toempoek. Nanging sanaos parantos kieu kaajaanana, montong djadi pambengan
kanggo noe teu atjan atanapi noe palaj deui ngadamel amal-ma'roef mah, soe¬
mangga enggal-enggal kintoenkeun bae, sangkan Islam woewoeh-woewoeh hoe¬
roeng mantjoer.
Dina salebet sasih ieu sareng teras saladjengna, proefnummer noe bakal
kasanggakeun teh moal aja lirenna.
Kanggo kaberesan atoeran kalajan toemoet sakoemaha agama, anoe diwa¬
djibkeun ka para Moeslimin, dimana eta proefnummer katampi, sareng disare¬
ngan koe hidajat ti Maha Kawasa, palaj ngersakeun ngaraksa ageman,
ngamadjengkeun ageman, enggal tampi kalajan manah noe islah, kalajan enggal
tjoemponan roepi-roepi kawadjibanana, nja eta „waragadna"
Saoepami eta proefnummer (nomer pertjobian) tea teu papendak sareng
djodona, nja eta noe njandakna (nampina) teu kaleresan sareng hidajat
Goesti Robboel Idjdjati, atanapi margi sanes-sanes, enggal-enggal¬
enggal-enggal paparinkeun deui (poelangkeun). Henteu kedah nganggo diwoe¬
woeh parangko, tjekap oepami diserat dina adresbandna koe:
„RETOUR AFZENDER“
Moeng djagi, oelah doegi ka gentjel, margi sakatampina deui, bade diteras¬
keun ka noe teu atjan kenging giliran. Sareng deui oelah ladjeng dielep (andel¬
andeleun).
Kapertjantenan hate, sakalintang boeleudna, jen para ichwan sadaja kantenan
pikengingeun hidajat, sadajana.
Wassalam
DJOEROE MOEDI.


Geus loeang kabiasaan pisan oerang
mah ana njaba teh sok rebo djeung ri¬
doe koe babawaan, komo ange djarah
ka tanah Soetji mah: saharah, karoeng,
poeta-peti djeung sabangsana teh mani
geus teu kaitoeng, tjek paribasa tea mah.
Ari noe djadi sabab, madjarkeun teh,
ngirit2 ongkos, lantaran mawa doeit teu
pimahieun, atawa bisi kakoerangan di
panjabaan.
Sok soemawonna djaoeh kitoe, kapan
njaba dina kareta api djeung dina wahon
oge, lamoen loba teuing mah, teu beu¬
nang didjangdjang-djoengdjoeng koe so¬
rangan, doeit kohok teh ngan njiriktjli¬
kan bae di sapaparat djalan, djaba tjape¬
hate, sieun leungit tea, sieun tinggaleun 
tea, malah koe babatoeran oge kapan
sok pada ngagelendeng. Komo lamoen
njaba sakitoe djaoehna, mana ongkos
dina kapalna, mana ongkos beja asoep¬
na, mana ongkos koelina, mana ongkos
ontana atawa taxina, djaba djeung dibo¬
bodona, katoeroeg-toeroeg deuih meu¬


nangna panghina ti kaom asing lain loe¬
majan. Tampolana lamoen kabeneran aja
papariksaan anoe koedoe katjida talitina,
lantaran meh salawasna sok aja bae¬
barang-gelap, poelisi palaboean teh geus
teu tolih kana naon - kana naon, kabeh
bae diamboeradoelkeun, dibongkaran, ne¬
pi ka babawaan anoe didama-dama ti¬
dieu teh, antoekna mah djaba ti njiksa
ka noe mawana teh, djeung teu kapoe¬
loek deuih.
Koe sabab kitoe kaajaanana, sarta koe¬
doe pikitoeeunana, teu aja deui anoe
pangoetama-oetamana, kadjaba ti mawa
doeit masing tjoekoep, samistina, sakoe¬
maha noe ditangtoekeun koe nagara,
leuwih oetama lamoen leuwihan, sabab
sagala pangaboetoeh oge aja di ditoe
teh, sarta ana didjoedjoet djeung ongkos2
bebekelan bawa ti dieu tea, hargana teu
leuwih mahal, sedeng ka oerangna teu¬


aja ngaridoekeunana.
Tjindekna, babawaan mah: koper pa¬
pakean djeung doeit bae, lamoen erek,
dadahareun keur di djalan (kapal).
Atoeran doeit.
Hal atoeran doeit di Mekah beda pi¬
san djeung di oerang. Di Mekah aja
seboetan (itoengan) doeit anoe teu aja
boektina, nja eta goeroes-mas, djeung
goeroes amiri; ieu doea roepa doeit teu¬
aja boektina, tjara „doeit**) djeung „go¬
weng" di oerang. Demi anoe boekti
mah ngan goeroes-daridj (hindi).
Ari hargana kieu: Sadjene (pond-ster¬
ling) diakoena koe pamarentah Arab ngan
saroea djeung 20 real, tapi ari di pasar2
mah hargana sadjene teh nepi ka 24½
real. Djadi lamoen rek babajar ka pa¬
marentah mah, leuwih hade ditoekeurkeun
3 doeit = 2½ cent.

heula bae djene teh, sarta toeloej ma¬
jarna koe real.
Ari sareal teh ditetepkeun koe pama¬
rentah Soeoedi — 22 goeroes daridj
(hindi), tapi lamoen keur meudjeuhna
loba djamaah mah di pasar2 teh ngan
sok ditoekeuran koe 19 hindi. Tah, la¬
moen papanggih djeung kieu, koedoe
bebedja menta pangadilan.
Demi sagoeroes-mas noe teu aja boek¬
tina teh saroea djeung 2 goeroes-amiri,
atawa saroea djeung 4 goeroes daridj
(hindi).
Pikeun noe geus oeninga tjoektjroekan
ieu mah leuwih hade montong ngitoeng
(boela - beuli) koe doeit noe euweuh
boektina, mending itoengan hindi bae.
Tengahan atawa parapatan goeroes
anoe diseboet „halala" pikeun balandja
pohara perloena. Anoe matak masing
iatna pisan dina noekeurkeun kana doeit
leutik teh, bisi dilitjikan.
Pamarentah Mekah katjida ngadjagana
soepaja djamaah oelah ditipoe koe pri¬
boemi, sabab lamoen kadjadian kitoe teh,
lain hidji „reklame" pikeun nagarana,
anoe loba narik oentoeng ti djamaah2
Noe matak kapala2 teh aratoheun pisan,
lamoen dilaporan koe djamaah aja noe¬
ngabobodo.
Di palaboean Djeddah toekang2 para¬
hoe anoe ngarakoetan djamaah ka pala¬
boean, sok marentaan deui doeit ka sa¬
oerang-oerangna 25 cent. leu teh teu
perloe pisan, kadjaba lamoen niat sidkah
mah, sabab oembalan parahoe teh geus
kaasoep kana ongkos Sech tea; Sjech
anoe koedoe balitoeng djeung toekang
parahoe, lain djamaah.
Sakieu ringkesna anoe perloe didjieun
obor. Insja Alloh rek teroes ihtiar ka¬
noe wadjib, sangkan Al-Moe'min bisa
nerangkeun anoe leuwih loeas, djeung
leuwih lebar ti batan ajeuna.


Naon margina lebet Islam.


Kenging: Dr. Germanus,
goeroe tarich di universiteit Budapest.
Diarabkeun koe: Mr. Fathy Riduan.
Disalin tina basa Arab koe: A. b. N.
(Samboengan A.M. No. 30).
—
— —
Saterangna, Eropa mah wawoehna sa¬
reng doedoeloeran antawis papada ma¬
noesa teh, moeng saparantos roeroesoe¬
han di Parantjis. Padahal Islam mah
parantos ngadjak2 kana kitoe kalawan
parantos prak dilampahkeun koe kaom
Moeslimin kirang langkoeng sareboe
taoen memeh kadjadian roeroesoehan
Parantjis. Paham njaroeakeun hak sareng
paham demokrasi teh boeboeatan abad
katoedjoeh belas di Eropa, sedeng kapan
eta teh kalebet pokona Islam ti awit
gelar ka doenja.
Noe njarepeng kakawasaan di Eropa
ngangkenna kana socialisme teh moeng¬
dina sawatara taoen ka behdieunakeun,
sedeng koe Islam mah parantos ti pa¬
joen pisan dipilampahna antawis Moes¬
limin sareng Ahli-kitab (Jahoedi, Kares¬


ten s. d. t.). Djadi koe kitoe teh Islam
parantos ngadegkeun atoeran socialis
anoe sadjati anoe karaos boeahna koe¬
sadajana anoe ka-ioehan koe eta atoeran
anoe njampoernakeun sadaja hak kama¬
noesaanana. Doepi socialisme Eropa
mah ragrag kana djoerang communisme
anoe ngoeroeng paham merangan modal
atanapi kana djoerang nasional socialis¬
me model Djerman anoe ngadeg kana
kadoliman kedjem ka kaom Jahoedi sa¬
reng ngalarapkeun paham „kaoetamaan
bangsa" anoe ngaliwatan wates. Demi
atoeran sacialisme Islam mah tiasa nga¬
rapihkeun sadaja lapisan, roepi2 kaboe¬
dajaan sareng sagala bangsa dina beung¬
keutan hiroep koemboeh anoe ngadeg
kana kaajaan saimbangan noe sampoerna
Islam ngaharamkeun arak, sareng mi¬
heulaan Eropa, sareboe taoen langkoeng
kana ngajakeun wet kasehatan djaman
ajeuna. Islam ngeprik kana beberesih
ngadjar adab-adaban tjampoer gaoel noe¬
lalemes, ngawarah kaprawiraan. Sareng
sim koering wantoen netepkeun, jen
Islam parantos mere ka kaom Istri pi¬
rang2 hak, langkoeng roa manan waktos
ngioehan dina ioeh-ioehan agama Ka¬
resten. Islam ngakoe jen geus ngawe¬
nangkeun njandoeng, moeng disengken
koe pager2 noe moenasabah sareng ka¬
hartos koe kaajaan boekti, tegesna koe
pangdjoeroengna bakat lalaki. Djadi koe¬
djalan kitoe, Islam ngadjagi nerekabna
njandoeng anoe henteu sah (djinah),
anoe dina danget ieu kalintang nere¬
kabna di Eropa.
Dina abad2 pertengahan Islam tiasa
ngajakeun kaboedajaan pohara, anoe nga¬
waris kaboedajaan heubeul noe teras
dipalihara, doegi ka dipasrahkeun ka
djaman ajeuna.
Moeslim teh oepami leres pateka¬
danana, nja eta hidji djalmi beragama,
berboedi, tjaang hate, moelja parasaan,
estoe hormateun sareng pikaresepeun.
Namoeng oelah heran, oepami mang¬
pirang-pirang ti antawis kaom Moeslimin
kapintjoet koe ka-Eropa-an, margi pa¬
rantos kitoe djamakna, kabengbat koe¬
pangadjak bakat. Margi karadjaan2 Ero¬
pa ajeuna teh keur njepeng kakawasaan
politiek, keur oentjoel kadoenjaanana,
anoe tangtos tea kapinteranana, kakia¬
tanana sareng kabeungharanana matak
serab ka noe sanes, da kitoe djamakna
bakat manoesa.
Malah sapalihna karadjaan Islam pa¬
rantos moetoeskeun kalajan kadinesan
(officieel) jen kedah nganggo ka-Eropa-an
dina sagala oeroesan, estoe toetoeroet
moending. leu teh tapakna awon ka¬
Moeslimin anoe djaradi roetjah ngala¬
djoer napsoe sareng toeman kana inoem¬
inoeman noe matak mabok.
Alhasil, ka nagara2 Islam teh parantos
lebet mangpirang-pirang kaawonan Ero¬
pa, namoeng djabi ti kaawonan teh aja
kasaeanana anoe pantes oepami dipoedji.
Jaktos, oemat Islam djaman ajeuna teh¬
keur noedjoe pakir, laip sareng katilar
dina oeroesan kamadjengan, namoeng
sim koering tetep tjoemantel kana kais¬
laman, sanaos sim koering teh hidji
oerang Eropa anoe toelen teu katjam¬


poeran getih bangsa sanes, margi ga¬
doeh kajakinan jen salametna ieu alam
tina bahaja anoe ngantjam teh moal
tiasa kadjantenan anging koe djalan
ngahidjikeun kamadjengan Eropa sareng
rohaniah noe aja dina aqo'id Islam.
Eropa teh parantos pajah dibeungbeu¬
ratan koe kaedananana kana kapitalisme,
nationalisme sareng socialisme. Sareng
masih keneh tiasaeun ngadjoeroeng-djoe¬
roeng manoesa kana kadoliman sapertos
baheula, djaman pada oemangkoeh madjan
ngan maranehanana woengkoel anoe ge¬
tihna beresih tina tjampoeran, sarta koe¬
kaajaan kitoe teh pakoemboehan manoesa
patoeraj pabarentjaj.
Memeh gelarna Islam oge kantos soe¬
marambah kadjasmanian sareng panatik
kabangsaan teh, sarta nganggo kakedje¬
man sareng kakerasanana. Nja harita
toeroen dawoehan Alloh ngembarkeun
jen agoel koe toeroenan, megah koe ka¬
bangsaan teh moal malihara hiroep
kamanoesaan, moal bisa ngajakeun ka¬
tengtreman djeung kaoentoengan, da eta
mah taja djalanna lian ti takwa ka Alloh,
noeroet kana atoeran Mantenna.
Paham noe ngabeda-beda bangsa dj.
basa koe Islam dioekoeranan, diwatesa¬
nan, oelah sina amproeng- amproengan
teuing, sarta manoesa dihandjatkeun tina
djoerang kasatoan kana lapang kama¬
noesaan noe lega.
Sim koering gadoeh pangharepan,
malah noenggoe2 pisan, kana sakali deui
Islam tiasa ngaboektikeun moe'djizat sa¬
pertos noe kasebat bieu, dina waktos
keur poëk kabina-bina. Sim koering
njodorkeun leungeun ka para saderek
kaom Moeslimin sedja lebet kana barisan
arandjeunna, kanggo ngabela Islam, ka¬
lawan satoehoe kalboe beresih ati, min¬
tonkeun mana noe tatoe, ngilari pilan¬
dongeunana, soeka lilah nandangan sa¬
koemaha djamakna noe keur boemela,
kajaning tjapena sareng ripoehna, moe¬
dah-moedahan kenging koernia kasala¬
metan anoe parantos didjangdjikeun ka¬
golongan para moettagin.
Alfatah.


KOROPAK.


Parantos nampi ti:
Djrg. Winata Lgno. 2743 f 0,80 boeat
kw. III th. 39.
Djrg. H. M. Sj. Asjari Lgno. 2371 f 0,80
boeat kw. III th. 39.
Djrg. M. Koerdi Lgno. 3154 f 0,80
boeat kw. III th. 39, postw. mah simpen
bae boeat kw. IV.
Djrg. Soeriawinata Lgno. 2764.
Artos teh jaktos f 1,60 sanes f 1,80.
Djrg. H. Hambali Lgno. 2524.
Artos f 0,80 kanggo kw. III th. 39.
Djrg. R. Sastrakoesoemah lgno. 2728.
Artos f 0,80 kanggo kw. III th. 39.
Djrg. O. Soemarnapradja lgno. 2318.
Artos f 0,80 kanggo kw. III th. 39.
Noe teu moendoet, teu dilebetkeun.
Adm.

2. Djalma beunghar loba sawah ija¬
sana, tapi tara digarap koe sorangan,
sok disewakeun ka saha noe daek nga¬
garap. Oepamana dina sabaoe teh se¬
wana 12, 10 atawa sabaraha datjin bae
noeroet hade sareng gorengna sawah.
Noe saroepi kitoe (ngalagoe atanapi
ngontrakkeun) teh saha noe kedahna
ngabidjilan zakat noe gadoeh sawah at.
noe ngagarap ?
Abonne A. M.
WALONAN.
1. Lamoen si beunghar ngahadja nga¬
bobodo maneh, doemeh emboeng nga¬
loearkeun zakat, eta tangtos haram, dosa
gede.
Lamoen saenjana sawah-sawahna teh¬
dibikeun ka pamadjikanana, tangtos sa¬
lakina geus ten boga naon-naon deui.
Lamoen salakina teh enja djadi fakir
atawa miskin anoe geus hak nampa za¬
kat, atoeh nampana zakat geus sah, sa¬
nadjan ti pamadjikan oge; tapi oelah
kabeh, sabab zakat teh oelah dibikeun
ka saoerang, sakoerang-koerangna koedoe
ka tiloean.
Ari geus djadi milik lalaki mah, eng¬
ke dianggo deui ngabalandjaan salajakna,
eta teu aja halanganana.
-e7
 e 4






DI


ubb aak



TTal 2
Hartina +:
„Soenat pikeun pamadjikan mere¬
zakat ka salakina, anoe pakir at.
miskin, masing pikeun ngabalan¬
djaan manehna oge.
2. Kaoengel dina kitab dn-al zi


katja 61.


S'anjj  losas ja,
o. 363 D6 '6
20
 *7
A5 Aa V
g eld 8
slall 49 gobl de toe
clide okdll
Hartina:
„Pare (pepelakan) anoe wadjib
dizakatan teh koedoe tina sawah
anoe dipelak koe noe bogana atawa
titahanana. Ari pare ti sawaa anoe

Moehoenkan didalam A. M. ini soedila
kiranja oeraikan shahnja passah sendiri
perempoean dari nikah soebhatnja laki¬
laki, Qodiani setjara artikel dalam lana¬
tolibin, Toehfah dll.
DJAWAB:
Perempoean jang lakinja masoek
partij Ahmadijah Qodian.
Masälah jang menoedjoe tepat kepada
toedjoean itoe, nistjaja tiada akan terda¬
pat didalam kitab-kitab jang dikarang
oleh oelama-oelama dahoeloe kala, sebab
partij jang terseboet diatas baroe nam¬
pak taoen 1908 djadi pada abad ini.
Akan tetapi sekadar akan mentjahari
perbandingan sahadja, baiklah menjeli¬
diki ma'na qaidah2 jang terseboet diba¬
wah ini
Terseboet didalam kitab V4

bagi Sech dol  5 pada bab
hoekoem moertad:


Le
slas dis dan
A de.
Moertad itoe membatalkan nikah
djika tidak kembali kepada Islam
sebeloem habis iddahnja.
Moenoeroet qaidah ini, orang jang
moertad itoe goegoerlah perkawinannja
dengan sendirinja, tida oesah (dengan)
difasach oleh orang lain.
Lain dari pada moertad tiada ada
pekerdjaan jang mengoegoerkan nikah
dengan sendirinja.
Sekarang kita haroes menjelidiki, bagai¬
manakah moertad itoe?
Kelakoean jang mendjadikan moertad
itoe banjak sekali oempamanja:
I. Inkar akan adanja Toehan Azza wa¬
Djalla, menetapkan 'alam jang besar ini
terdjadi sendiri tiada ada jang mendja¬
dikan.
II. Mendoestakan, menghinakan Nabi
dan Roesoel, oempamanja menghina Nabi


besar Moehammad s. a. w., mengakoe
dirinja djadi nabi, atau mempertjajai
akan orang jang mengakoe Nabi sesoe¬
dah Nabi Moehammad ini jang soedah
bergelar Chotamoen Nabijjin (penoetoep
segala Nabi).
III. Enz.
Terseboet didalam kitab =U 
djoez VII halaman 122:
A
Ey dn pal 390 Se


dans dak


Mendjadikan moertad poela mem¬
bolehkan si Foelan djadi Nabi
kemoedian dari pada Nabi Moeham¬
mad s.a.w.
Menoeroet doea qa'idah itoe njatalah:
Barangsiapa menetapkan dan mempertja¬
jai ada lagi Nabi dan Rosoel kemoedian
dari pada Nabi Moehammad s.a.w. itoe
telah roeksak Islamnja, telah moertad,
telah batal nikahnja dengan istrinja, dji¬
ka ia tidak kembali lagi menghapoeskan
segala i'tikad jang sesat itoe sebeloem
habis iddahnja.
Segala Hakim-hakim agama Islam di¬
haroeskan memoetoes dengan mengambil
kaol moe'tamad jaitoe oempama me¬
ngambil dari kitab Toehfah dan Nihajah
sebagaimana jang dinakal ini.
Wassalam
M. a.


PATAROSAN.
1. Djalma beunghar, lega sawahna,
tapi eta sawah2 teh diakoekeun (dimi¬
likkeun) ka pamadjikanana katoet hasil¬
hasilna dina waktoe dipelakan naon bae.
Dina hasilna papanenan zakatna koe noe¬
ngamilikan (pamadjikanana) tea dipas¬
rahkeun ka salakina; sanggeus dikoboel
ditarima) toeloej dibalikkeun deui pikeun
sabagian nafakah manehna.

djadi koe maneh atawa dipelak koe¬
batoer, teu kalawan paidinna, eta
mah teu wadjib didjakatan.
Djeung wadjib deui djakat teh
tina sawah anoe disewakeun. Ari
noe kawadjiban ngadjakatan djeung
ngongkosan nja eta anoe melakna
tea. Ari majar ongkos diboeat dj.
noetoena eta mah koedoe ti noe¬
bogana."
Kaoengel dina kitab Vge vae


4
„
d


„ 4


  -4 9 ll



9das Ob 46


.4


va t me del dags 8b jas dle
Hartina +:
„Ibarat dina Toehfah kieu:
Lamoen oerang njewakeun sawah
anoe padjegan, eta padjeg kawadji¬
ban anoe boga.
Djeung deui teu halal ka noe¬
njewakeun sawah njokot sewaan
pare anoe tatjan dikaloearkeun dja¬
katna. Lamoen eta pare tatjan didja¬
katan, eta mah anoe saperpoeloeh
atawa saperdoeapoeloehna wadjib
dikaloearkeun heula djakatna. Meu¬
reun nja anoe boga deui anoe
katempoehan, soepaja djadi halal."
Wallohoe a'lam
M. a.


Toedjoean didikan.


Koe: O. Hoesain.
Maksadna pendidikan teh nja eta
kangge noeloeng maroerangkalih, soe¬
pados diachirna djaradi manoesa noe¬
koeat, baroga pikiran sareng otak anoe
sehat, nepi ka bisa nimboelkeun kajaki¬
nan sareng katengtreman dina batinna
anoe dipake kaboetoeh koe hiroep koem¬
boeh djeung di kalangan masjarakat.
Noemoetkeun katrangan oelama-oelama
sampoernana pendidikan teh nja eta koe¬
djalan noengtoet. Koe margi kitoe sa¬
wadjibna ka oerang sadajana noemoet¬
keun sakoemaha katrangan2 oelama tadi,
sareng parantos idjma sadajana oelama
ngawadjibkeun kana didikan.
Saoer ibn Moeqoffa: „Roepaning
kadaharan anoe ngadjadikeun kakoeatan,
henteu leuwih dipikaboetoeh tinimbang
pendidikan anoe njampoernakeun akal."
Pendidikan teh parabotna manoesa,
soepaja bisa hiroep anoe sampoerna.
Pamanggihna hidji pendidik anoe nga¬
ran Kant: „Wadjib kana nganjahokeun
elmoe pendidikan soepaja bisa ngahoe¬
dangkeun ka djalma kana sakabeh ka¬
sampoernaan."


Didikan teh dibagi tiloe bagian: 1.
pikeun badan, (lichamelijke op¬
voeding), 2. pikeun akal - boedi
(geestelijke opvoeding) sa¬
reng 3. boedi-pakerti (zedelijke
opvoeding).
Didikan badan, nja eta didikan anoe
maksadna ngadjagi kana kawarasan ba¬
dan sapertos koe djalan sport (gymnas¬
tiek atanapi athletiek). Didikan badan
kanggo pameget sareng istri henteu sa¬
mi, margi kaom istri mah benten deui
kaajaan badanna sareng kaom pameget
sareng di achirna anoe bakal njekel ka¬
dali didikan pikeun maroerangkalih.
Geestelijke opvoeding atanapi didikan
akal nja eta soepaos si moerangkalih
ngagadoehan otak seukeut sareng pinoeh
koe roepi2 elmoe anoe bergoena sareng
berharga, margi nja eta pisan anoe
djanten poko kamoeljaan sareng kahor¬
matan. Agoeng teh sanes koe sae ang¬
goanana atanapi toeroenanana, tapi koe¬
loeasna elmoe sareng kasoetjianana boedi.
Didikan boedi-pakerti nja eta kangge
njaean boedi sangkan katoeroet koe¬
oemoem dina sagala tingkah polah.
Koemaha kaajaan Loeqman waktos
nganasehat poetrana"? Kahidji andjeunna
nganggo djalan didikan kapertjajaan (ka¬
tauhidan) ka Pangeran, sakoemaha anoe
kaoengel dina Qoer'an:
-4
2?
go vka ps vod e dd dje 3
Wo) ake I dad ol dt dje
„Tatkala Loegman nganasehat
poetrana, he anaking, oelah midoea
maneh ka G. Alloh, lantaran anoe
midoea teh dzolim, anoe katjida
bangetna."
Didikan kadoea kedah ngahormat sa¬
reng midamel kasaean ka iboe rama.
 
e lip dal aala d dlo dl di dns




.


ch olols djel ol dule d dlasas
(1 OLN
ad
„Satemenna kami (Alloh) geus
mepelingan ka djalma soepaja nga¬
hormat indoeng bapana, kaajaan in¬
doeng anoe sakitoe lembekna nga¬
kandoeng, mamawana, ngalahirkeu¬
nana djeung njoesoean anoe lilana
doea taoen; sawadjibna maneh sjoe¬
koer ka kami djeung pikeun indoeng
bapa maneh ka kami balikna."
Didikan katiloe kedah resep kana ka¬
saean sanaos sakoemaha alitna oge tang¬
tos kaoeninga koe G. Alloh s. w.
..
  3
J Cl. o

5—
9 Slgaal do


Sakola-sakola Vereeniging
„PERMOEFAKATAN ISLAM"
DI BANDOENG.


Ochtendcursus:
A. Afd. H. I. S. ti klas 0 - 7
(di Sasakgantoengweg no. 9).
Gouv: Leerplan nganggo
dadasar Agama,
B. Afd: Standaardschool ti klas 1-5
(di Gang Moentjang no. 2/20 A).
Pangadjaran Agama
sareng Drigama.
C. Afd: Middagcursus ti klas 1-3
(cursus sonten, di Sasakgantoeng¬
weg no. 9).
Pangadjaran ngawoengkoel
Agama.
Pangadjaran ti sadaja afdelingen di¬
tanggel njoegemakeun!
Pingpinan leres!
Mangga geura enggal poetra, wargi
s.s.t. lebetkeun ka salasawios ieu noe tiloe
afdelingen. Saban dinten nampi pimoe¬
rideun di sakola-sakolana, ti taboeh 7
endjing-endjing doegi ka taboeh 12 siang.


(WOlS) M  g
„He anaking, saenjana kalakoean
goreng sanadjan leutikna sagede si¬
ki sasawi ajana di djero batoe, di
langit atawa di boemi tangtos kaoe¬
ninga koe Goesti Alloh s. w."
Didikan kaopat nja eta kedah nang¬
toengkeun solat sareng kedah adjeg
lempeng enggoning ngadjalankeun ka¬
saean, kedah tiasa nahan rintangan sa¬
reng gogoda anoe ngarangrangan dina
perdjalananana.

ge dib esjalk pbdaall gsl osk
-oJe
o chbal le le mls kill
WOLS)


„He anaking, tangtoengkeun koe¬
maneh solat, titah kana kahadean,
larang kana kagorengan djeung koe¬
doe sobar kana moesibat anoe toe¬
miba ka maneh, saenjana eta teh¬
papasten anoe koedoe toemibana."
Didikan kalima kangge pergaoelan.
....
a dlens (3 diass

„Dina leumpang koedoe pertenga¬
han nja kitoe dina ngomong oelah
tjowong; noe panggorengna sowara
teh nja eta sora himar."
Djadi moerangkalih teh ti aalitna oge
kedah dibibitan didikan hiroep koem¬
boeh sangkan tiasa tjampoer gaoel sa¬
reng roepi2 golongan.
Aja golongan bangsa sepoeh anoe
kedah dihormat, aja golongan anoe sarae
anoe kedah ditiroe, aja golongan djalmi
djahat anoe kedah ditoengtoen kana dja¬
lan kasaean, aja golongan bangsa noe¬
baleunghar anoe kedah digeuing, aja go¬
longan noe malarat anoe wadjib dibantoe,
aja golongan djalmi noe palinter anoe
djanten tempat patarosan sareng aja go¬
longan djalmi anoe poekeun anoe kedah
dipingpin.
Saha anoe kedah nanggoeng djawab
oepami kaajaan moerangkalih ngaliwat
tina rail kamistianana (pendidikanana?)
Para maos tangtos sajagi kangge nga¬
walerna ieu patarosan.
Katrangan ti D. M.:
Nja seratan noe kieu pisan noe di¬
antos teh; basadjan djalanna, eusina
moendel sarta toeroetaneun. Kintoe¬
nan deui bangsa kieu!!


Sapertos anoe diriwajatkeun koe Al¬
dailami (hadits marfoe') noe kieu oengel¬


na


8


Ao

Sok


 3) Ole 3


TAPEL ADAM.


d
e


dal lag d oee


(yes daejoll elo)
Pisoendaeunana:
Timbalan Kdj. Nabi s.a.w.: „Di¬
mana Alloh ngersakeun hidji abdina
koedoe maot di hidji tempat, ma¬
nehna sok dipaparin kaperloean ka¬
eta tempat."
Oerang2 oge, sering njebatkeun geu¬
ning: si anoe mah geus tapel-adamna
koedoe maot di tempat anoe.
Tah, nja hadits ieu pisan noe noe¬
doehkeun kana jen djalma teh ana maot,
tempatna noetoerkeun, dimana tapel¬
adamna


Soendana:
„Saban2 noe didjoeroekeun dia¬
woeran kana boedjalna (oedelna)
koe taneuh tina pikoeboeraneuna¬
na, dimana maot dibalikkeun deui
ka asal taneuhna (tapel-adamna)."
Djadi kamaphoem pisan tina ieu ka¬
terangan jen oepama hidji djalma boga¬
karerepet ka hidji tempat teh saolah¬
olah boa teuing njanghareupan piadja¬
leunana.
Koe margi sakitoe, saoer para oelama2;
oepama hidji hamba rek njaba, hade
pisan pikeun manehanana tobat heula
tina roepa2 kadoliman, majaran hoetang2
heula, ngawasiatan tina hal bandana ka¬
ahli-ahlina, sabab manehanana teu bisa
mastikeun bisa balik deui henteuna; pa¬
tali djeung hadits tadi.
Ti antawis para sohabat noe kenging
kaoetamaan noe pohara nja eta Sd. Aboe¬
bakar sareng Sd. Oemar, rehna aran¬
djeunanana sataneuh sareng taneuhna
Rosoeloelloh, pada diparendem padeng¬
ket, satanah di boemi Sajjidatina Aisjah.
Saoer Imam Qoertoebie ((aha el
Kdj. Nabi Isa oge sataneuh sareng Kdj.
Nabi Moehammad, noemoetkeun hadits:
saparantos loengsoerna djaga, teras poe¬
poes di ieu doenja toer bakal dipendem
di tanah makamna K. N. Moehammad
s.a.W.
Katjarios hidji lalaki ngadeuheus ka¬
Kdj. Nabi Soelaiman moendoet dipin¬
dahkeun ka nagri Hindoe koe peranta¬
raan anginna K. Nabi Soelaiman, waktos
harita doemadakan aja Malaikat lzroil
damelna mesem bae, bari ningali ka eta
lalaki.
Saoer Kdj. Nabi Soelaiman: „Naon
margina andjeun ngan imoet bae?“
Walonna: „Heran koe eta djalma bet
aja di dieu, padahal kaoela teh dipiwa¬
rang njaboet njawana di nagri Hindoe
dina pameakan djam ieu."
Harita eta lalaki geus bioer dibawa
koe angin noe dipiwarang koe Kdj. Nabi
Soelaiman ka nagri Hindoe.
Sasoempingna Malakal-Maot ka nagri
Hindoe teras bae njaboet njawana eta
djalma.
49 4 48p Ne pol
D.Dj.


NOEDJOE DITJITAK:
KITAB
TAMAN KAISLAMAN.


MEINEED.


Meineed. Soempah palsoe!
Hidji soeal noe soelit. Sanadjan Pa¬
marentah koe andjeun sok radjeun ka¬
tambias tina djeung koe soeal soempah
teh. Teu koerang2 kabidjaksanaanana
para ahli hoekoem nagara, tapi radjeun
kabobodo, oepama rek diseboetkeun ka¬
bobodo tea mah. Paingan atoeh moeng¬
goeh koe Pamarentah tina soeal soempah
palsoe teh disengker koe hoekoeman
noe henteu bisa diseboetkeun enteng
— dina kataloengtikna — da boektina
geuning „gandjaranana" oge ka sing saha¬
noe wani soempah palsoe di hareupeun
Pangadilan, hoekoem krakal (boei) ba¬
gianana.
Memang koe oerang oge kaharti djeung
moal aja noe njeboetkeun teu adil ni¬
bankeun saroepaning hoekoeman boei ka¬
noe (geus) soempah palsoe, da poegoeh
sasat geus wani ngarempak doea la¬
rangan, agama djeung nagara.
Tjek sengkeran agama, moenggoeh dina
Islam, ringkesna soempah palsoe teh hi¬
dji kalakoean noe njoepataan diri priba¬
di, batiniahna ngalakonan doraka, nga¬
bobodo dirina, wani ngabohong ka G.
Alloh s.w.a. Noe roepa kieu mah moe¬
nasabah pisan, oepama rek diseboet beh¬
ditoeeun ti harti ketjap „een zondaar“
oge.
Pasal hoekoemanana geus teu perloe
diterangkeun deui, da geus nembrak pi¬
san alesanana, ngabohong ka Alloh, nga¬
bobodo ka dirina.
Ajeuna noe patali djeung kanagaraan.
Sakoemaha noe geus diterangkeun di
loehoer soeal soempah teh soeal noe¬
soelit, kalawan ditangtajoengan koe wet
hoekoem; een misdrijf, lain overtreding
deui, sanadjan oekoer koe ketjap atawa
lisan bae oge, tapi soeal soempah teh¬
hidji soeal noe bisa ngalantarankeun teu
amanna djero nagara antara rajatna. Hen¬
teu moestahil koe lantaran soempah pal¬
soe bisa meupeuskeun komarana para ahli
hoekoem, tjemar kaloenggoehanana, oepa¬
ma aja kadjadian ngahoekoeman henteu
kalawan kaadilan noe asli, noe taliti.
Moenggoeh koe djalan kanagaraan mah,
samangsa-mangsa hidji djelema geus
wani ngalakonan soempah palsoe, tatapi
henteu kataloengtik soempah palsoena,
sasat ngahoekoeman noe teu toeah teu¬
dosa, ngaloeloeskeun maksoedna noe chi¬
anat, atoeh lain adil poetoesanana.
Tapi ieu soeal sama-sakali henteu bisa
diteumbleuhkeun kana beurat sabeulahna
hidji Pangadilan bae, henteu bisa dise¬
boetkeun henteu atawa koerang adil bae¬
papariksaanana, tapi koerang taliti, hese¬
geusan naloengtikna, da poegoeh be¬
klaagde (terdakwa) — oepamana — hen¬
teu aja kalonggaran geusan diangkat
soempah ngalawanan peroendjoekan at.
katerangan aanklager (noe ngadakwa)
dina waktoena beklaagde henteu bisa
(koe sabab teu aja) ngasongkeun saksi,
sedeng beklaagde dina lebah dieu aja
dina pihak bener.
Noeroetkeun kabiasaan dina waktoena
papariksaan teh kalawan ditoengkoelan

koe salasahidji ponggawa ti Raad Agama
sebagi lid ti eta badan Pangadilan, tapi
dina aja kadjadian aanklager c.q. saksi
ti aanklager noe tjek beklaagde si lawan
soempahna palsoe, henteu aja kalongga¬
ran atawa teu merdoeli geusan njoesoed
djeung mariksa saksi2 tadi tea noe leu¬
wih taliti make dasar agama samistina
ngadjalankeun kaadilan dina harti kais¬
laman. Tampolana kadjadian, dina sang¬
geusna „njoempah" teh, oekoer amoem
miloe laladjo.
Naha doemeh geus kapoerba kawisesa
koe basa „toekang - njoempah", henteu
aja pisan kalonggaran geusan mariksa
noe leuwih taliti? Inghale sagala oeroe¬
san perkara noe patali djeung kaom
Moeslimin, sanadjan ti Raad panghan¬
dapna nepi ka noe pangloehoerna oelah
djeung teu merenah ngaliwatan ka¬
adilanana hoekoem Islam.
Timbangeun noe wadjib!!
Dja'par.
Katrangan rengrengan:
Noemoetkeun tjoektjroekan, sadajana
lid Landraad karagoengan kasempetan
pikeun nembongkeun pamendakna sareng
hodjahna, soemawonten dina palebah
anoe penting pisan mah, anoe matak
njasarkeun kana poetoesan. Oepama elid2
tea teu aroendjoekan, ngahadja dipariksa
koe President Landraad, aja tanjakenneun
henteuna. Dina rek ngadjatohkeunana
hoekoeman (poetoesan) oge, elid2 sala¬
mina dipariksa timbanganana.
Kaboker henteuna soempah palsoe, ba¬
bakoena goemantoeng kana kapinterana¬
na anoe hianat bae, malah popodjokanana
mah nja koedrat-irodatna Maha Kawasa
noe moal aja noe bisa ngahalang-halang.


Sabot Aboeja keur riboet moetoes so¬
rangan tea, si Nini njamboengan ti pipir
hawoe, pokna teh: „Oejoehan loeas,
ngoear2 ka anak intjoe, madjar dibenoem
godi. Pantar kitoe oelesna mah, ngan
oekoer poelas boeloe hiris
hajang djeneng qodi. Lain qodi
pipangkateunana, tapi „kodi" barang
kokoden, anoe diitoengna 20-20. Da ari
qodi mah koedoe mateng ilmoe fikih¬
na, koedoe mateng ilmoe oesoelna, koe¬
doe mateng faroidna, koedoe mateng
sagala roepana. Ari manehna njaho
kana naon? Geuning tjai oge, tatjan
bisa njirian, mana noe soetji mana noe¬
henteu? Noe djodjoh „ngan kana tjile¬
koh."
„Hihhhh....... ari nini-nini mah
poegoeh oge kitoe" tjek Aboeja teh. „Mon¬
tong hajang miloe tjampoer moeloet,
koedoe ngaroemasakeun geus koerang
denge! Tjek Aboej oge lain qodi,
tapi kokodian."
Walon si nini deui: „Meudjeuhna
bae ari kokodian mah, soeroep kana
kalakoean djelema noe geus pikoen."
Koe Aboeja teh teu dilajanan, da sieun
gosoeh, bisi matak kaboeloesan di
Aboejana heug geus njanghareupan peu¬
ting, diantep bae sina ngoetroek sora¬
ngan tjara djoerig tjai.
Ari noe djadi masalah teh, nja eta
Aboeja bingoeng, saha noe bodo teh,
naha Aboeja atawa adjengan? Tah
ngodi eta Aboeja teh.
Geura, baroedak? Kapan euweuh noe¬
bireuk, jen Aboeja teh ngan toenggoe¬
pabrik sabeurang sapeuting oge. Ari
taeun........ adjengan teh isoek
sore sok mariksa bae: „Ngontroleu
naon Aboeja teh hoedang sare djeung
rek sare teh?"
Atoeh koe Aboeja teh didjawab saoe¬
djratna bae: „Djengan! Naon rondaeu¬
nana djeung kontroleueunana atoeh,
.Aboeja mah, teu boga;
sawah
kebon....... Aboeja mah lapoer;
noe ngadjenengkeun kana koentoelioen
teu aja. Isoek sore oge Aboeja mah
ngan ngontroleu si nini bae, bisi dige¬


gel rambetoek."
Gelendoet bae adjengan teh babatjaan
ka Aboeja „Lain ngontroleu noe kitoe,
tapi ngaroris diri sakoedjoer. Soekoe
dipake naon dina poë tadi teh? Leu¬
ngeun, ditjokotkeun kana naon ti isoek
nepi ka sore teh? Panon digoenakeun
kana naon dina sabot keur njaring teh?
Tjeuli, iroeng djeung salianna?"
Tembal Aboeja: „Boooo edas djengan,
pirakoe Aboeja kedah boeboedakeun
mah, nginget2 roentah kitoe!"
„Amboe, amboe, Aboeja! oelah kitoe!“
saoer adjengan teh. „Koedoe ta'oedan
eta tjaritaan teh! Lain koedoe boeboe¬
dakeun, tapi koedoe neangan lawang
acherat. Lamoen anggahota Aboeja,
pantjadria Aboeja dipake kana djalan
Pangeran, koedoe gantjang sjoekoerkeun
ka Mantenna. Saoepamana: soekoe di¬
pake leumpang geusan nafakah, atawa
njiar ilmoe; panon dipake boetjoe-batja
anoe manfaat, manfaat keur doenja, man¬
faat keur acherat. Lamoen tjeuli, dipake
ngadengekeun naon, naha ngadenge noe¬
berfaedah dina djalan Alloh at, henteu?
Tah, kitoe ngontroleuna teh, isoek sore
oelah porot."
„Anoe mawi...... djengan," tjek
Aboeja teh, „diangir mandi ngimpi oge,
ari ngontrol kitoe mah; anoe poegoeh
mah ngan oekoer nginget2 kadoehoeng;
kadoehoeng henteu dipelong, kadoehoeng
henteu diberik, kadoehoeng henteu di¬
soesoed. Geus kitoe ngalamoen „keun
sia, keun sia, isoek mah koe aing........
Tah kitoe, kontroleu Aboeja mah. Lain
sapertos toeang salira, make koedoe
kitoe, sareng koedoe digoongan koe¬
sjoekoer."
Saoer adjengan: „Boeja, atoeh ari
kitoe peta mah, iraha rek djadi kolotna.
Masing nepi ka moeak logak oge, moal
papanggih djeung beres atoeh, ari tara
daek ngoreksi lakoening diri sendiri mah,
mana noe hade, mana noe goreng. Noe¬
hade dilobaan noe goreng dikoerangan,
soepaja nepi ka bisa noenda."
Poegoeh oge berat tandjakan adje¬
ngan mah.


Kadjaaian2 ai mantja nagara.


Pamarentahan Walanda.


Baroedak! Aki maraneh teh, anoe ka¬
telah „Aboeja" tea, ajeuna geus djeneng,
didjoengdjoeng loenggoeh kana „qodi“,
pikeun moetoes hidji perkara, antara
Aboeja reudjeung adjengan, lantaran aja
patjektjokan bari pasendatan, pasalia
paham. Ari moetoesna nja Aboeja-Aboeja
keneh bae; Aboeja qodina, Aboeja
anoe dipariksana, malah adjengan mah
teu sina lawoeng, koe sabab teu kadoega
Aboeja teh ari paadoe paham dj. adjengan
mah, ngan dina poengkoerna bae sok¬
timboel wawanen teh.


Koerang leuwih saminggoe ti sabarang
Colijn cis. boebaran, Sri Ratoe Wilhel¬
mina miwarang njoesoen kabinet anjar
ka Jhr. mr. D. J de Geer, djago ti kaom
Christelijk Historichen (kaom protestan,
tapi sedjen deui djeung parte Colijn).
Demi biasana mah sakoer parte noe nga¬
roeboehkeun kabinet, noe dipiwarang teh.
Tjara ajeuna pantesna mah loeloegoe ti
Katolik noe dipiwarang teh; tapi koe¬
sabab roepa2 adpis noe disanggakeun ka¬
Sri Ratoe, kabeh maroendoet Toean de
Geer.


Barang Toean de Geer dipapantjenan
njieun kabinet anjar, noe ditoedjoe koe¬
andjeunna teh, ngabangoen kabinet nasi¬
onal hartina njieun kabinet noe dibangoen
koe djago2 ti parte2 noe galalede di


Bale Rahajat. Lima poë ti sabarang di¬
piwarang, andjeunna geus laksana nga¬
damel kabinet nasional. Oepama nilik
kana eta soesoenan kabinet anjar teh,
baladna di Bale Rahajat katjida gedena,
koerang leuwih kana 75 balad tina 100.
Djadi lamoen oerang nilik kana balad
mah djiga pililaeun oemoerna eta pama¬
rentah-de Geer teh, tapi ditilik noe nga¬
bangoenna eta kabinet tea, nja eta ti
roepa2 parte (genep kabehna) noe toe¬
djoeanana bareda pisan, matak hontje¬
wang koe lantaran lain perkara noe gam¬
pang ngahidjikeun kahajang noe sok¬
roepa2, toer sok pakia-kia teh. Pikeun
tjonto bae, toedjoean kaom anti-pembe¬
rontak (dina basa Walandana mah Anti¬
Revolutionaire Partij) dj. Sociaal Demo¬
cratische Arbeiders Partij (S.D.A.P.) at.
kaom Boeroeh, katjida todjaiahna. Parte

noe ti heula parte kolot-kapitalis, dem
parte pandeuri parte beureum noe
hajang ngaleungitkeun atoeran kapitalis
(kapitalistische stelsel)
Kadjaba oepama pada sili eledan, ta¬
pi nja eta tea „sili eledan" teh geus
kaoeninga koe sarerea oge, lain perkara
gampang. Ajeuna mah oerang intip2 bae,
koemaha pinasibeunana eta kabinet na¬
sional teh.
Demi noe djadi loeloegoe (minister)
tina oeroesan djadjahan, nja eta doenoe¬
ngan pamarentah Indonesia, Toean Ch.
J. I. M. Welter ti kaom Katolik, tetep
tjara basa dina pamarentah-Colijn.
Kaajaan di Danzig.
Goegoedjroedan di sakoerilingeun Dan¬
zig masih teu atjan aja reureuhna bae.
Kana ajana papasean antara bangsa Djer¬
man djeung bangsa Polen di eta kota
djeung wewengkonna asa darareet. Dji¬
gana teh kadjadian anoe laleutik oge,
didjadjadikeun boh koe pihak oerang
Djerman atawa pihak Polen; doea-doeana
oge saroeana, da eta tea, itoe ieu keur
pada naek darah. Dina mimiti minggoe¬
noe anjar kaliwat oge geus aja tjektjok
deui bae antara pamarentah „Kota Mer¬
deka" nja eta Danzig reudjeung pama¬
rentah Polen tina perkara pagawe pabe¬
an djeung tina soal pabrik (industrie).
Meh bae antara ieu doea nagara teh aja
„perang ekonomi" tegesna sili baikot
padaganganana.
Kadjadian noe penting dina katomper¬
nakeun minggoe noe kaliwat di Danzig
djaba ti noe geus ditoelis di loehoer,
nja eta pidatona djago rahajat Danzig,
Förster, salasahidji pepentol parte Nazi.
Dina eta pidato andjeunna noedoeh¬
keun kana tangtoengan Polen dina soal
Danzig jen njieun alatan kana aja perang
Tapi — saoer Förster — rahajat henteu
sieun koe perang dimana ieu kota diroe¬
roeg, sarta Polen koedoe njaho jen Dan¬
zig henteu nenggang, tapi di satoeka¬
ngeunana aja nagara Djerman, noe geus
sadia pikeun ngabantoe. Djaba ti eta
andjeunna nerangkeun hak-hakna oerang
Djerman ka kota Danzig. Dina panoeng¬
toenganana pidato andjeunna njaoerkeun
jen moega2 waktoe kana diansloesna Dan¬
zig koe Djerman entong lila deui.
leu pidato teh keketjapanana djeung
lentongna beda ti sangkaan djalma loear,
henteu paredes.
Djepang - Inggris- Roeslan.
Babadamian di Tokio antara Djepang
djeung Inggris dina minggoe kamari mah
henteu dipadjoe, minangka reureuhna.
Sadjeroning eta babadamian reureuh
pikeun sawatara poë lilana, pamarentah
Djepang njieun babadamian antara ge¬
gedenna pikeun moegoehkeun tangtoe¬
ngan dina soal Tientsin. Demi wawakil
Inggris di Tokio ngadagoan „order" ti
pamarentah di London, iboe kota Inggris
Poë2 ajeuna pamarentah Djepang loba
deui katjaritakeun jen eukeur tatahar nji¬
eun perdjangdjian djeung nagara totaliter
nja eta Djerman & Itali. Noe keur diti¬
tah ngababadak dina waktoe ajeuna wa¬


AL-MOE'MIN No. 31.


wakil-wawakilna Djepang di Rome dj
di Berlin¬
Demi babadamian di Moskou nepi ka¬
ajeuna antara gegeden Inggris djeung
Roeslan teu atjan rarempoeg keneh bae.
Noeroetkeun pembantoena s. k. Inggris
„Daily Telegraph" di Moskou, jen pa¬
marentah Roeslan masih teu pertjaja bae¬
ka Inggris, boektina aja pasal2 noe koe
Roeslan teu dibroek-brakkeun kasieun
Roeslan bisi Inggris & Prantjis dina gerna¬
perang teu bisa noeloengan wates Roes¬
lan, sabab tjenah — kitoe tjek eta pemban¬
toe teh — Inggris & Prantjis oge koedoe
ngadjaga watesna sorangan.


MORAWI.


Volksonderwijzers. 


Alhamdoelillah, ajeuna aja bedja noe¬
matak soegema ka sarerea, lantaran
College Gedeputeerden geus ngiderkeun
soerat parentahan, soepaja oenggal2 raad
(gemeente djeung regentschap) dina
begrooting taoen 1940 ngajakeun post
pikeun maparin onderstand ka kaom
V. O. anoe meunang verlof lantaran pa¬
njakit. Lilana meunang onderstand 6
boelan.
Geusan ngamimitian mah, sakieu oge
geus pikaboengaheun, tinimbang tjara
ajeuna mah, ari kataradjang moesibat
saboelan teh, tara aja pisan kainge¬
tanana.
Moedah-moedahan bae, ka hareupna
leuwih dimaranah koe pembesar negri
nasibna kaom V. O. anoe ajeuna keur
sakitoe toegenaheunana; teu, poegoeh
wahelna, teu poegoeh pangsioenna, teu¬
poegoeh weduwena, henteu tjara kaom
goeroe noe aja di vervolg djeung noe¬
sedjenna.
Al-Moe'min lain bae semet miloe nga¬
doedoe'a, tapi ngabantoe kana sagala
aksina ieu kaom, sarta dimana pinang¬
gih reudjeung sa'at anoe choër tangtoe
berdjoang sakeras-kerasna, pikeun nga¬
bela katoegenahanana.
— O —
Karaton Solo.
Geus kabiasaan tali paranti, dimana¬
mana Soenan anjar, perdjangdjian antara
Soenan djeung Goepernemen oge, sok dia¬
njarkeun (dirobah). Demi ngarobahna, tara
ngendoran tjangreudna, tapi masekan.
Ajeuna oge, waktoe Kdj. Soenan noe ajeu¬
na didjoengdjoeng loenggoeh, tjangreudna

teh dipageuhan. Anoe nembrak ka¬
oemoem, nja eta tina lobana ponggawa
bangsawan anoe teu perloe pisan koe¬
doe dikaloearkeun, ponggawa noe ha¬
randap sakoer noe teu tangtoe gawena
atawa teu aja kaperloeanana, ngan oekoer
ngaheurinan karaton koedoe dipitjeunan.
Ti barang djoemeneng Soenan nepi
ka ajeuna, geus patoelajah anoe leungit
kahiroepanana teh, nja menakna nja¬
koeringna
Bisa djadi...... aja hadena ieu
atoeran teh, sabab, lamoen aja gadjih,
koedoe aja gawe; oelah, doeit hajang
gawe emboeng. Ngan bae, eta atoeran
teh ngagentak teuing
Sabalikna ti dieu, ajeuna Kdj. Soenan
geus netepkeun gadjihna para poetra
noe ti prameswari; lain gadjih gawe
atawa kapangkatan, tapi gadjih ka¬
poetraan:" 1e. K. G. P. H. Mang¬
koeboemi f 1000.— saboelan; 2e. K. G.
PH. Hangabei f 900. — 3e. B. K. P. H.
Praboewidjojo f 900.— 4e. G. K. R. Ajoe
f 500.— 5e. G. K. Ratoe Bendoro f 400.—
6e. G. K. Ratoe Tjondrokirono f 400.—
7e. B. R. M. G. Soerjogoeritno f 500.—
8e. G. R. A. Sekar Kedaton f 300.—
9e. B. R. Ajoe Soerjosoetikno f 200.—
Sakitoe baradagna teh, sarta kabeh
dibajar koe kas nagara.
— 0—
Ass. Resident poedjieun.
Toean van der Meulen A. R. Makasser,
tjek s. k. Pamandangan, geus ngageuing
ka pamanggoel2 Moeslimin Makasser tina
perkara masdjid-djamena. Pangeusi kota
aja 35 reboena, ari masdjidna sakitoe
laipna, tjing sing araja hoedjah. Ti dinja
andjeunna ngaloeloegoean ngadegkeun
koemite, sarta ngabahroeting pikeun
njieun masdjid baroe piongkoseunana 50
reboe roepia, sarta andjeunna rek ihtiar
soepaja pamarentah oge maparin toendja¬
ngan.
Anoe djadi hoofdkoemitena nja eta:
Assistent demang, kapten Arab, soeda¬
gar2 djeung Voorzitter tjabang Nahdatoel
Oelama. Djaba ti hoofdcomite diadeg¬
keun pirang2 sub comite.
Djrg. W. Ploembon.
Nampi dangdingan salira djrg. teh,
sakalintang bingahna sareng loetjoe re¬
sepna, malah teras dikoerilingkeun ka¬
rerentjangan sina dialadjar ngahariring,
bari sakalian sina milari hadisna, ajat
Qoeranna, anoe ngawenangkeun kana
mertjanten kana roepi2 alamat sapertos
eusina dangdingan. Namoeng dongkap
ka ajeuna teu atjan kapendak keneh bae.
Koe margi eta teu ajan tiasa kamoeat,
samemeh kapendak wetna mah, bilih
matak koemaonam.
Oepami rido mah salira djoeragan,
enggal kintoenan dangdingan noe sanes
bae, basana sing djetoe sapertos kitoe.
Hormatna,
D. M.

Poelau Bali.
Oentoek meloeaskan pemandangan,
maka disini saja akan mendongeng ten¬
tang keadaan poelau Bali. Tentoe banjak
diantara pembatja2 A. M. jang beloem
pernah melihat poelau Bali. Bahwasanja
poelau Bali itoe amat berlainan dengan
poelau Djawa, baik ditentang adat is¬
tiadat pendoedoeknja, maoepoen diten¬
tang lain-lainnja.
Pada hari tanggal 24 September 1933
berangkatlah saja dengan teman2 saja
dari Banjoewangi ke Bali. Kita berang¬
kat dengan naik djoekoeng (perahoe la¬
jar) sekira poekoel 3 malam, apabila
matahari telah nampak, maka gelombang¬
poen moelai sedikit keras. Dan djika
soedah poekoel sebelas koerang lebih,
maka ombakpoen makin haibat kelia¬
tannja. Djoekoeng kita sebentar terang¬
kat keatas, sebentar lagi didjatoehkan
kebawah. Kadang2 perahoe itoe miring
kekanan, kadang2 miring kekiri. Sebab
saja tida' biasa berlajaran, maka sajapoen
maboek laoet. Hampir seperti maboek
tembakau rasanja.
Perahoe kita berdjalan kearah selatan
laloe kearah timoer dan kemoedian kea¬
rah laoet. Apa sebab maka demikian
itoe djalannja? Jalah menoeroet djalan¬
nja angin. Sekira poekoel 1 siang maka
nampaklah pelaboehan Tjoepel, (pela¬
boehan jang hanja ketjil dan soenji
belaka). Apabila perahoe kita berlaboeh
disitoe, maka saja dan teman2 sajapoen
mendarat, laloe naik dokar dari Tjoepel
ke, Negara.
Pembesar dari Negara jalah seorang
regent. Kita menoempang boeat semen¬
tara hari diroemah seorang goeroe P.
H. I. S. Saban pagi saja berdjalan-dja¬
lan mengoelilingi kota Negara sambil
melihat-lihat. Djalan2 besar di Negara
itoe bersih djoega kelihatannja. Roemah2
orang Bali itoe kebanjakan terboeat dar
tanah liat jang tida' dibakar, sehingga
kelaboe sadjalah roepanja. Tiap2 familie
hampir semoea memelihara babi dan
andjing. Pada soeatoe malam sekira


ANGGITAN LALAKON
NABI SOELAEMAN A. S.
Diringkeskeun tina Sadjarah Ambija
basa Malajoe.
(koe: Atmadja).
III.
30. „Dawoeh Alloh Maha Agoeng,
adjal gamparan geus nepi, dina sa'at
ieu pisan," Djeng Nabi Daoed ngalahir:
„Ja Idjroil tempo heula, engke bae bada
bakti."
31. Tjek Idjroil: „toemoet dawoeh
ti Goesti Noe Maha Soetji, kedah sa'at
ieu pisan, kitoe tjek toelis adjali," ko¬
tjapkeun bae enggalna, Nabi Daoed geus
lastari.
32. Noe dikantoen pada ngoengoen,
ngangres ngenes sedih kingkin, nalangsa
taja hinggana, ari lajonna 'Djeng Nabi
sabada dipoelasara, dipendem koe koe¬
lawargi.


poekoel 7, maka sedang saja berdjalan¬
djalan berdjoempalah saja dengan pera¬
rakan majit. Adapoen letaknja sang ma¬
jit tida' teratoer sama sekali, kedoea
belah loetoetnja keliatan mentjanggah
keatas. Dimoeka majit itoe berdjalan
ketoea2 agama Hindoe-Bali. Dibelakang
majit berdjalan familie2 dan sahabat2 dari
jang meninggal itoe. Mereka itoe ada
jang memoelas moekanja dengan sebang¬
sa kapoer, dan ada poela jang memoe¬
las kakinja. Sebab majit tadi boekan
orang jang mampoe, ia tida' lekas di¬
bakar dengan oepatjara. la haroes dita¬
nam (dikoeboer) lebih doeloe. Dalam
antara itoe familie si majit itoe mengoem¬
poelkan oeang boeat ongkos membakar.
Kalau oeang soedah tjoekoep, maka ma¬
jit itoepoen digali oentoek dibakar.
Orang Bali itoe tiap2 familie mempoenjai
dewa sendiri2. Jang masing2 mempoenja¬
roemah kedewaan. Roemah2 kedewaan
itoe woedjoednja hampir sebagai roemah
oentoek boeroeng merpati. Pada soeatoe
malam saja mendengar orang memboenji¬
kan bedoeg. Saja tanja kepada toean
roemah, apakah maksoed bedoeg itoe.
la mendjawab, bahwa ada orang jang
mengadakan kendoeri. Ditengah-tengah
mereka berkeroemoen itoe terletaklah
seekor babi jang soedah dimasak, oen¬
toek dimakan nanti. Ada lagi sematjam
kendoeri jang aneh sekali.
Orang menaroeh makan-makanan da¬
lam roemah kedewaan, oentoek korban.
Setelah itoe jang mempoenjai hadjat itoe
memboenjikan tong-tong, dan sebentar
lagi berlari-larian beberapa poeloeh ekor
andjing datang ketempat kendoeri. Bi¬
natang2 itoepoen naik keroemah kedewaan
itoe melaloei tangga. Djika makan-ma¬
kanan itoe soedah dimakan habis, maka
toeroenlah binatang2 itoe. Di Negara
ada djoega seboeah masdjid, akan tetapi
hanja satoe doea orang sadjalah jang
sering2 kelihatan disitoe dan biasanja
boekan orang Bali, melainkan orang
Djawa, Arab atau orang Makasar. Pe¬
rempoean2 Bali hampir semoea tida ter¬
toetoep badannja jang sebelah atas, se¬


33. Kakotjap Noeboewwah Agoeng,
mamloekat moedjidjat tjingtjin, sareng
tjameti noe endah, Soelaeman noe nga¬
milik, toemoet dawoeh Maha Moelja,
anoe ditjandak koe Djibril.
34. Margi joeswana geus tjoekoep,
Soelaeman djadi Nabi, sareng njepeng
karadjaan, neraskeun rama soewarg
kabeh rajat Betalmoekdas,*) pada soe¬
moedjoed migoesti.
Dangdanggoela.
35. Soelaeman sanes bae Nabi, djeung
kaselir wawakil Jang Moelja, anoe moer¬
ba alam kabeh, harita sakoer machloek,
anoe hiroep di kolong langit, djin setan
djeung siloeman, kabeh pada soedjoed,
kitoe deui sasatoan, pada ngakoe abdi
Soelaeman Nabi, Rosoel Alloh noe Moelja.
36. Karadjaan Soelaeman kawarti,
langkoeng mashoer ti batan ramana,
basana djoemeneng keneh, malah tjek
*) Baetalmoekdas = Joersalem ajeuna.


hingga kelihatanlah dadanja. Pergaoelan
antara laki - laki dan perempoean amat
bebasnja. Laki-laki dan perempoean jg.
boekan moechrimnja, bahkan jg. beloem
dikenalpoen, bersama-sama mandi dalam
soengai, bersama-sama bergoerau. Ten¬
tang pentjoerian perempoean masih ber¬
lakoe sangat di Bali. Barang siapa mem¬
poenjai bini jang agak elok parasnja, at.
mempoenjai anak istri jang agak tjantik,
maka haroes awas. Memboenoeh orang
dengan djalan menetas roemah berlakoe
djoega di Bali (inbreken)
Pada hari tanggal 28 September 1933
pergilah saja dengan seorang teman de¬
ngan naik autobus ke Den Pasar (Ba¬
doeng). Den Pasar itoe koerang lebih
100 km djaoehnja dari Negara. Bus jang
kita toempangi amat kotor, lebih kotor
dari pada grobak. Perkakas roemah,
boeah-boeahan, babi enz. dimoeatnja ber¬
sama-sama dengan orang. Penoempang2
itoe banjak jang ta' berbadjoe, baik pe¬
rempoean maoepoen laki-laki. Malahan
ada jang badannja dipoelas dengan se¬
bangsa kapoer jang koening warnanja,
dan ta' enak baoenja. Di Badoeng (Den¬
Pasar) kita menoempang diroemah Toean
postcommies. Malamnja kita melihat
„Tjalonarang" (sematjam Wajang Orang)
bersama-sama dengan Toean Commies.
dan Goesti Noerah (sematjam pangeran).
Memang orang Bali itoe mempoenjai
aanleg (dasar) oentoek main toneel. Ka¬
lau dalam toneel itoe mereka sedang
berkelahi menoeroet lakonnja, maka me¬
reka itoepoen kelihatan marah betoel.
Memang Bali itoe negeri jang aneh.
Di Bali ada oeang, jang diseboet kepeng¬
Sekepeng sama dengan ½ cent. Sampai
sekarang masih berlakoe. Oeang terseboet
memakai gambar naga dan toelisan Tiong¬
hwa. Seboeah mangga dari Bali itoe
poetih dagingnja seperti soesoe. Masih
banjak hal-hal jang beloem saja tjerite¬
rakan semoea, padahal hal-hal jg. amat
ramai dan menggemparkan.
Wassalam,
ISDITO.


gelar tjatoer, kaagoengan Soeleman Na¬
bi, doemoegi ka ajeuna, taja hidji ratoe,
anoe tiasa mapakan, tina margi soegihna
kawanti-wanti, djeung adil parentahna.
37. Kakotjapkeun Soelaeman Nabi,
geus marentah ngadamel amparan, tina
emas langkoeng sae, tjek kaol anoe mas¬
hoer, legana teh sapos kawarti, ari toe¬
roet sisina, koe permata hoeroeng, kaja
mirah djeung berlian, paselang djeung
djoemanten angkik bidoeri, endah taja
bandingna
38. Dina loehoer amparan 'mas tadi,
karatonna Nabi Soelaeman, tina kantjana
ngadjengleng, ditaretes inten aloes, djeung
miwarang ngadamel deui, korsi tina sa¬
laka, djeung emas noe ngempoer, dina
saroepa-roepana, tjek tjarita doea belas
reboe korsi, keur noe ngadareuheusan.
(Samboengeun).


